**Kegyelmes Hóman Bálint kultuszminiszter Uram!**

Ajánlom figyelmébe egy kedves ismerősömet, akit a magyar nemzet színházának igazgatására teremtett még a Jóisten is.

Ő egy nagy tudású ember, aki nemcsak itt nálunk, de külhonban is tanulta a színjátszás és rendezés mesterségét. Németh Antal a tisztességes neve, akit onnan ismerhet, hogy kiváló beszédet mondott a római színházi kongresszusra. Nem is egy, hanem három beszéde is volt, és most Az ember tragédiája című darabon dolgozik.

1921-től recenziókat ír a Magyarság munkatársaként, aminek később a felelős szerkesztője felmondott neki, mert lesújtó kritikát írt az egyik színésznőről. Itt jegyezném meg nagyságos Uram, hogy az a színésznő tényleg kritikán aluli volt, véleményem szerint ennek az ifjúnak éles rálátása van az ilyesmire.

Fiatal korától kezdve lépésétől újságíróskodott, cikkeit az Új Földben én is olvastam. Weinmarban, majd a berlini egyetemre is kap ösztöndíjat, így tudásának mértéke igencsak kiszélesedett. Bölcsészdoktor lett, a színjátszás esztétikájáról írt, melyben újraértelmezi a mimézis szerepét a színjátszásban. A mi válságban lévő színházunkra valóságos gyógyír lenne a személye, tekintetes Uram.

1929-ben a Szegedi Városi Színház rendezője lett, biztosan hallotta a nagyszerű kritikákat a Csongor és Tünde előadásról, ami megváltoztatta sok színházba járó ember gondolkodását Vörösmarty eme művéről. Az 1929/30-as évadban a Maruszja vagy a Cyrano is sikeres darab lett. Igaz, Az arany ember botrányba fulladt az utolsó kép meghamisítása miatt, de ez is azt bizonyítja, hogy a tehetség, a fantázia, az újra vágyás megvan Németh Antalban. De gondoljon kegyelmes Uram a meglepetést okozó Isteni színjátékra vagy Fidelióra! Jaschik Álmos díszletei robosztus nagyságúak, a szereplők kiválóan énekelnek. A Bánk bán meghaladja a fővárosi nívót, szakít a naturalista hagyományokkal. Már az első évadban 29 rendezése volt Antal barátomnak. A színház deficitje csökken, annak ellenére, hogy az előadások magas színvonalúak.

Nemcsak prózai darabokban, de operákban is verhetetlennek tűnik. Ott is merész álláspontot képvisel. (Itt megjegyezném, hogy a politika nagy ellensége volt a munkásságának, így el is kerül Szegedről.)

De nem adja fel, kitartása, tudásvágya óriási. Európai tanulmányútra megy.

Nem tudom tudta-e Kend, hogy a Nyugat vetélytársaként létrahozott lapnak segédszerkesztője lett, kritikái a hozzáértésről tanúskodtak.

Nemrégiben Az ember tragédiája című Madách költeményt vitte színre, 150 pengőből. A darab váratlan siker, nem tudom, látta-e már nagyságos Kultuszminiszter Uram? Mi a Királyi Színházban láttuk, a diavetítés, a díszlet is lenyűgöző volt.

Ezért ajánlom Őt a válság megoldására, mert személye megoldaná ezt városunknak eme nagy gondját. Vegye fontolóra ezt az ifjú tehetséget méltóságos Uram!

Budapest, 1934. július 5.

Örök tisztelettel:

Alázatos szolgája: Gerevich Tibor